Haveforeningen Klausdalsbro

**Eksternt referat af bestyrelsesmøde d. 18. juli 2024**

**Tilstede:** Yvette, Lotte, Hanne, Torben, Tim, Emil, Peter, Marianne, Anette

Dagsorden:

1: Valg af ordstyrer, referent og godkendelse af dagsordenen

2: Godkendelse af interne og eksterne referater

3: Nyt fra/til formanden, kassereren eller øvrige medlemmer

4: Opsamling på tidligere møder, mails og referater

5: Nyt fra huset eller udvalgene

6: Køb, salg og igangværende sager vedr. haver

7: Indkomne mails, klager, påtaler m.m.

8: Opsamling fra kontorvagter og fællesarbejder

9: Kommende aktiviteter og arbejdsopgaver

10: Kommende bestyrelsesmøder

11: Eventuelt

Ad 1:

Lotte blev valgt som ordstyrer og Peter som referent.

Forslag til dagsorden blev godkendt.

Ad 2:

Det interne referat fra bestyrelsesmødet d. 9. juli blev godkendt med enkelte rettelser efter ønske fra Torben.

Fremadrettet godkendes referat fra det foregående møde på førstkommende møde og underskrives på næstfølgende møde efter eventuelle tilretninger.

Ad 3:

Yvette kontakter Herlev Kommune få at få afklaret, hvornår udskiftning af lamper på de interne veje kan udskiftes.

Vejene udbedres fra og med d. 23. juli med udjævning af huller m.m. Arbejdet forventes at tage to dage. Lotte laver opslag på Facebook herom.

Hanne har modtaget halvårsregnskab, der gennemgås på næste møde.

Ishøj Hegn har påbegyndt arbejdet med opsætning af hegn om den kommende containerplads, men ikke med den ønskede grønne farve.

Ad 4:

Fra Ishøj Hegn er et tilbud om hegn med låge indtil HF Nyvang på vej. Når tilbuddet er modtaget, forelægges det af Yvette for Nyvang, der som tidligere besluttet skal betale halvdelen af udgiften. På forespørgsel fra Torben blev det oplyst, at beslutningen om opsættelse af hegn blev taget af den forrige bestyrelse. Torben erklærede sig uenig i denne beslutning.

Spørgsmålet om en betaling på 5000 kr. for at blive skrevet på kontrakten som anden person blev drøftet. Det blev besluttet, at der ikke indføres en sådan betaling. Det ved lejemålets indgåelse betalte beløb må anses for også at dække en person nummer to, idet beløbet følger lejemålet. Der skal dog ske en vurdering ved senere overdragelse, som tidligst kan ske efter to år, og betales 2.500 kr. for vurderingen. Frem mod næste generalforsamling skal der ses på, om vedtægterne skal justeres på dette felt.

Årets præmiefest holdes efter samme koncept som de to seneste år med en middag for lejerne af de præmierede haver med deltagelse af bestyrelsesmedlemmer og overrækkelse af præmier ved næstformanden. Arrangementet finder sted d. 5. oktober.

Facebook-gruppen kan åbnes for familiemedlemmer til medlemmer af haveforeningen, når det er nødvendigt for at disse kan følge med i, hvad der formidles via Facebook. Vigtige informationer skal fortsat formidles via mail og eventuelt opslag i udhængs-skabene.

De gamle byggeregler skal igen lægges på hjemmesiden, er det blevet påpeget af kreds 4. De nye byggeregler nåede ikke at blive vedtaget på den seneste generalforsamling og må derfor tages op til vedtagelse på næste generalforsamling.

Den nuværende forretningsorden for bestyrelsen skal justeres. Det skal bl.a. fremgå i hvilket omfang og på hvilken måde suppleanter deltager i møderne. Forretningsordenen gennemgås på næste bestyrelsesmøde, hvor alle kan bidrage med input og gerne må sende det i forvejen.

Årshjul behandles på tilsvarende måde på næste møde, hvor det tilstræbes kun at have disse to emner på dagsordenen.

Ad 5:

Håndtering af økonomien ved fællesspisning i huset blev i forlængelse af drøftelsen på forrige møde taget op igen. Det blev besluttet, at udgifter såvel som indtægter på mad føres som ét regnskab adskilt fra salg i baren, der køres som et andet regnskab. Madregnskabet skal hvile i sig selv, men eventuelt overskud kan bruges til f.eks. en velkomstdrink, der indbetales til og indgår i barregnskabet. Forslag til skriftlige retningslinjer for medlemsarrangementer i huset laves af Peter.

Der planlægges fællesspisning i huset d. 22. august, hvilket Lotte og Peter står for sammen med andre af haveforeningens medlemmer.

Ved fællesarrangementer af forskellig art kan der til bestyrelsen fremsendes en ansøgning vedlagt budget om tilskud. Der vil også kunne søges om tilskud fra de penge, der kommer ind ved Døde duer.

På hjemmesiden installeres en kalenderfunktion, hvor alle planlagte medlemsaktiviteter vil kunne skrives ind. Der oprettes også på hjemmesiden et fotogalleri med nye og gamle fotos om livet i haveforeningen. Medlemmers fotos på Facebook vil kunne overføres til galleriet.

Udhængs-skabet ved lågen ud til Klausdalsbrovej skal sættes op igen. Der indkøbes ikke et nyt og større skab. Derfor vil der kun være plads til grundoplysninger.

En plan for placering af de forskellige skraldecontainere på den nye containerplads udarbejdes af Emil og Torben.

På vurderinger foretaget af vores vurderingsudvalg påhæftes en seddel med oplysninger om, hvorfor der er foretaget fradrag i prisen.

Tekst til påtaler hentes fra Kolonihaveforbundets hjemmeside med tilføjelse af relevante paragraffer for vedtægterne. Lotte skriver påtaletekst med frist på 14 dage for misligholdte haver.

Ad 6:

Haverne 56 og 224 (samt efterfølgende også 29) er solgt, 137 overdraget til barnebarn.

Ad 7:

Sager blev gennemgået.

Ad 8:

Ønske om at få flyttet sin dato for deltagelse i fællesarbejde sendes direkte til Tim og Emil, der varetager al administration angående fællesarbejdet.

Ad 9:

Der gås en hækkerunde i begyndelsen af uge 30, inden udsendelse af påtaler for at sikre, at påtaler fortsat er relevante.

Ad 10:

Næste bestyrelsesmøde er d. 6. august kl. 15.30 med forretningsorden og årshjul som hovedpunkterne.

Ad 11:

Referater af generalforsamlinger skal sendes til Kreds 4, der ikke har modtaget de seneste.